b'\n_START_ARTICLE_\nFontanita\n_START_SECTION_\nCaracter\xc3\xadstiques\n_START_PARAGRAPH_\nLa fontanita \xc3\xa9s un carbonat de f\xc3\xb3rmula qu\xc3\xadmica Ca(UO\xe2\x82\x82)\xe2\x82\x83(CO\xe2\x82\x83)\xe2\x82\x84\xc2\xb73H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1991. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs \xc3\xa9s 3. L\'exemplar que va servir per a determinar l\'esp\xc3\xa8cie, el que es coneix com a material tipus, es troba conservat al Reial Institut Belga de Ci\xc3\xa8ncies Naturals, a Brussel\xc2\xb7les, B\xc3\xa8lgica, amb el n\xc3\xbamero d\'identificaci\xc3\xb3 RC4216._NEWLINE_Segons la classificaci\xc3\xb3 de Nickel-Strunz, la fontanita pertany a "05.EC - Uranil carbonats, amb proporci\xc3\xb3 UO\xe2\x82\x82:CO\xe2\x82\x83 < 1:1 - 1:2" juntament amb els seg\xc3\xbcents minerals: metazellerita i zellerita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la zona d\'oxidaci\xc3\xb3 del dip\xc3\xb2sit d\'urani de Rabejac, a la localitat de Lod\xc3\xa8ve del departament d\'H\xc3\xa9rault, a Occit\xc3\xa0nia, Fran\xc3\xa7a, on sol trobar-se associada a la uranofana i a la billietita. Tamb\xc3\xa9 ha estat descrita a la mina Bukov del dip\xc3\xb2sit de Ro\xc5\xben\xc3\xa1, a la regi\xc3\xb3 de Vyso\xc4\x8dina, a la Rep\xc3\xbablica Txeca. Es tracta dels dos \xc3\xbanics indrets on ha estat trobada aquesta esp\xc3\xa8cie.'